José Martín y Pérez de Nanclares

José Martín y Pérez de Nanclares (Langraiz Oka, 1965) arabar legelari eta Errioxako Unibertsitateko irakaslea da.

 Biografia 
1988an Salamancako Unibertsitatean zuzenbidean lizentziatu zen. Alemaniako Konstituzio Zuzenbideko graduondoko ikasketak egin zituen Koloniako Unibertsitatean (1989). Zertifikat über Europäische Studien (1990) lortu zuen, eta Europako Zuzenbideko master batean graduatu zen (1991). 1994an Zuzenbidean doktoratu zen Alemaniako Sarreko Unibertsitatean. Halaber, Salamancako Unibertsitateko Zuzenbideko doktorea da.

2001ean Errioxako Unibertsitateko katedradun bihurtu zen, eta 2009ra arte bete zuen. Hezkuntza erakunde horretan, halaber, Ikerketako errektoreorde izan zen 1996tik 2000ra, eta Nazioarteko Harremanetakoa 2004tik 2008ra. 2009an Salamancako Unibertsitateko katedradun bihurtu zen eta bertako Europako Dokumentazio Zentroko zuzendaria izan zen.

2019ko martxoaren 15ean, Ministroen Kontseiluak, Miguel Sampolekin batera, Europar Batasuneko Auzitegi Orokorrerako hautagai gisa proposatu zuen, Espainia ordezkatuz. Agintaldia 2019ko irailaren 1etik 2025eko abuztuaren 31ra arte luzatu zen.

 Erreferentziak 

 Kanpo estekak 

Kategoria:Iruñaokarrak
Kategoria:Euskal Herriko legelariak
Kategoria:Salamancako Unibertsitateko ikasleak
Kategoria:Salamancako Unibertsitateko irakasleak
Kategoria:Errioxako Unibertsitateko irakasleak